CELEX: 62000CJ0083
Language: fi
Date: 2001-03-15
Title: Yhteisöjen tuomioistuimen tuomio (kolmas jaosto) 15 päivänä maaliskuuta 2001. # Euroopan yhteisöjen komissio vastaan Alankomaiden kuningaskunta. # Jäsenyysvelvoitteiden noudattamatta jättäminen - Direktiivin 97/24/EY täytäntöönpanon laiminlyönti - Kaksi- ja kolmipyöräisten moottoriajoneuvojen osat ja ominaisuudet. # Asia C-83/00.

Avis juridique important

|

62000J0083

Yhteisöjen tuomioistuimen tuomio (kolmas jaosto) 15 päivänä maaliskuuta 2001.  -  Euroopan yhteisöjen komissio vastaan Alankomaiden kuningaskunta.  -  Jäsenyysvelvoitteiden noudattamatta jättäminen - Direktiivin 97/24/EY täytäntöönpanon laiminlyönti - Kaksi- ja kolmipyöräisten moottoriajoneuvojen osat ja ominaisuudet.  -  Asia C-83/00.  

Oikeustapauskokoelma 2001 sivu I-02351

AsianosaisetTuomion perustelutPäätökset oikeudenkäyntikuluistaPäätöksen päätösosa
Avainsanat

Jäsenvaltiot - Velvoitteet - Direktiivien täytäntöönpano - Jäsenyysvelvoitteiden noudattamatta jättäminen - Perustelut - Perustelut, joita ei voida hyväksyä(EY 226 artikla) 

Asianosaiset

Asiassa C-83/00,Euroopan yhteisöjen komissio, asiamiehenään C. van der Hauwaert, prosessiosoite Luxemburgissa,kantajana,vastaanAlankomaiden kuningaskunta, asiamiehinään M. A. Fierstra ja J. van Bakel,vastaajana,jossa kantaja vaatii yhteisöjen tuomioistuinta toteamaan, että Alankomaiden kuningaskunta ei ole noudattanut EY:n perustamissopimuksen mukaisia velvoitteitaan, koska se ei ole antanut säädetyssä määräajassa kaksi- ja kolmipyöräisten moottoriajoneuvojen tietyistä osista ja ominaisuuksista 17 päivänä kesäkuuta 1997 annetun neuvoston ja Euroopan parlamentin direktiivin 97/24/EY (EYVL L 226, s. 1) noudattamisen edellyttämiä lakeja, asetuksia ja hallinnollisia määräyksiä,YHTEISÖJEN TUOMIOISTUIN (kolmas jaosto),toimien kokoonpanossa: jaoston puheenjohtaja C. Gulmann sekä tuomarit F. Macken ja J. N. Cunha Rodrigues (esittelevä tuomari),julkisasiamies: S. Alber,kirjaaja: R. Grass,ottaen huomioon esittelevän tuomarin kertomuksen,kuultuaan julkisasiamiehen 30.1.2001 pidetyssä istunnossa esittämän ratkaisuehdotuksen,on antanut seuraavantuomion 

Tuomion perustelut

1 Euroopan yhteisöjen komissio on nostanut EY 226 artiklan nojalla kanteen, joka on saapunut yhteisöjen tuomioistuimeen 7.3.2000 ja jossa yhteisöjen tuomioistuinta vaaditaan toteamaan, että Alankomaiden kuningaskunta ei ole noudattanut EY:n perustamissopimuksen mukaisia velvoitteitaan, koska se ei ole antanut säädetyssä määräajassa kaksi- ja kolmipyöräisten moottoriajoneuvojen tietyistä osista ja ominaisuuksista 17 päivänä kesäkuuta 1997 annetun neuvoston ja Euroopan parlamentin direktiivin 97/24/EY (EYVL L 226, s. 1) noudattamisen edellyttämiä lakeja, asetuksia ja hallinnollisia määräyksiä.2 Direktiivin 8 artiklan 1 kohdan mukaan jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 18.12.1998 mennessä ja ilmoitettava niistä viipymättä komissiolle.3 Koska komissio ei ollut saanut Alankomailta tietoja direktiivin täytäntöönpanosta, se vaati 12.3.1999 päivätyllä kirjeellään sitä esittämään huomautuksensa.4 Alankomaiden viranomaiset vastasivat 21.5.1999 päivätyllä kirjeellään, että direktiivissä sen täytäntöönpanemiseksi säädettyä määräaikaa ei voida noudattaa, koska direktiivi on laaja-alainen ja hyvin yksityiskohtainen.5 Komissio osoitti Alankomaiden kuningaskunnalle 10.8.1999 perustellun lausunnon, jossa se totesi, että Alankomaiden kuningaskunta ei ole noudattanut direktiivin ja perustamissopimuksen mukaisia velvoitteitaan, koska se ei ole antanut säädetyssä määräajassa direktiivin noudattamisen edellyttämiä lakeja, asetuksia ja hallinnollisia määräyksiä. Tässä lausunnossa komissio kehotti Alankomaiden kuningaskuntaa ryhtymään kahden kuukauden määräajassa perustellun lausunnon tiedoksisaamisesta tarpeellisiin toimenpiteisiin sitä noudattaakseen.6 Alankomaiden viranomaiset ilmoittivat komissiolle 12.10.1999 päivätyllä kirjeellään, että asiaa koskevaan, vireillä olevaan lainsäädäntöhankkeeseen piti vielä saada useiden tahojen hyväksyntä, ennen kuin se voitaisiin saattaa valtioneuvoston käsiteltäväksi ja sitten lausuntoa varten Raad van Stateen.7 Tässä tilanteessa komissio päätti nostaa tämän kanteen.8 Vastineessaan Alankomaiden kuningaskunta myöntää, että se ei ole ryhtynyt tarpeellisiin toimenpiteisiin täytäntöönpannakseen direktiivin säädetyssä määräajassa.9 Se toteaa ponnistelevansa täytäntöönpannakseen direktiivin niin nopeasti kuin mahdollista, mutta asiaa koskeva lainsäädäntöprosessi on erityisen mutkikas, eikä sillä ole toistaiseksi käytettävissään virkamiehiä, jotka olisivat erikoistuneet aloihin, joita kyseessä oleva direktiivi koskee. Lisäksi se väittää, että käytännössä yksityisille ei aiheudu vahinkoa myöhässä tapahtuvasta täytäntöönpanosta.10 Tältä osin on todettava, että vakiintuneen oikeuskäytännön mukaan jäsenvaltio ei voi sisäisen oikeusjärjestyksensä oikeussääntöihin, toimintatapoihin tai tilaan vetoamalla perustella sitä, miksi se ei ole noudattanut direktiivissä säädettyjä velvoitteita ja määräaikoja (ks. esim. asia C-470/98, komissio v. Kreikka, tuomio 15.6.2000, Kok. 2000, s. I-4657, 11 kohta).11 Koska direktiiviä ei ole täytäntöönpantu säädetyssä määräajassa, komission kannetta on pidettävä perusteltuna.12 On siis todettava, että Alankomaiden kuningaskunta ei ole noudattanut perustamissopimuksen mukaisia velvoitteitaan, koska se ei ole antanut säädetyssä määräajassa direktiivin noudattamisen edellyttämiä lakeja, asetuksia ja hallinnollisia määräyksiä. 

Päätökset oikeudenkäyntikuluista

Oikeudenkäyntikulut13 Yhteisöjen tuomioistuimen työjärjestyksen 69 artiklan 2 kohdan mukaan asianosainen, joka häviää asian, velvoitetaan korvaamaan oikeudenkäyntikulut, jos vastapuoli on sitä vaatinut. Koska komissio on vaatinut oikeudenkäyntikulujen korvaamista ja Alankomaiden kuningaskunta on hävinnyt asian, viimeksi mainittu on velvoitettava korvaamaan oikeudenkäyntikulut. 

Päätöksen päätösosa

Näillä perusteillaYHTEISÖJEN TUOMIOISTUIN (kolmas jaosto)on antanut seuraavan tuomiolauselman:1) Alankomaiden kuningaskunta ei ole noudattanut EY:n perustamissopimuksen mukaisia velvoitteitaan, koska se ei ole antanut säädetyssä määräajassa kaksi- ja kolmipyöräisten moottoriajoneuvojen tietyistä osista ja ominaisuuksista 17 päivänä kesäkuuta 1997 annetun neuvoston ja Euroopan parlamentin direktiivin 97/24/EY noudattamisen edellyttämiä lakeja, asetuksia ja hallinnollisia määräyksiä.2) Alankomaiden kuningaskunta velvoitetaan korvaamaan oikeudenkäyntikulut.